**Fformat ac Aelodaeth y Panel Ffurfiol**

* 1. Mae Paneli Ffurfiol yn gysylltiedig â’r polisïau canlynol:
     1. Polisi Apeliadau
     2. Polisi Cwynion
     3. Polisi Camymddwyn Academaidd
     4. Polisi Camymddwyn Anacademaidd
     5. Cymorth i Astudio
     6. Addasrwydd i Ymarfer
  2. Bydd aelodaeth Panel Ffurfiol yn cynnwys y canlynol:
* Cadeirydd: uwch aelod priodol o’r staff
* O leiaf ddau aelod arall o'r staff;
* Cynrychiolaeth allanol (fel y bo’n briodol);
* Un o swyddogion Undeb y Myfyrwyr.

Cofnodir yr achos gan unigolyn sy’n gweithredu’n Ysgrifennydd i’r Panel Ffurfiol.

* 1. Ac eithrio paneli Cymorth i Astudio ac Addasrwydd i Ymarfer, ni fydd unrhyw aelod o’r Panel Ffurfiol wedi ymwneud yn flaenorol â’r achos penodol nac wedi cael unrhyw gysylltiad â’r myfyriwr dan sylw. Cymerir gofal i sicrhau bod cydbwysedd priodol yn aelodaeth y Panel Ffurfiol a bod gwybodaeth broffesiynol briodol ar y panel. Mewn Paneli Cymorth i Astudio ac Addasrwydd i Ymarfer, ni fydd y Cadeirydd wedi ymwneud yn flaenorol â’r achos penodol nac wedi cael unrhyw gysylltiad â’r myfyriwr dan sylw..
  2. Pan fydd yn anodd ymgynnull panel o bobl sydd heb ymwneud yn flaenorol â’r myfyriwr, mae’n bosibl defnyddio staff o’r Grŵp PCYDDS ehangach neu ddefnyddio aelodau paneli allanol priodol.
  3. Ni fydd yn bosibl i’r swyddog o Undeb y Myfyrwyr sy’n gweithredu’n aelod o’r Panel Ffurfiol gynrychioli unrhyw barti yn ystod unrhyw gam o’r broses briodol.
  4. Mewn achosion sy’n ymwneud â niwed honedig i enw da’r Brifysgol, gall y Panel Ffurfiol hefyd gynnwys aelod ychwanegol sy’n annibynnol ar y Brifysgol, a’i rôl fydd sicrhau bod y Panel Ffurfiol yn glynu wrth egwyddor didueddrwydd wrth ystyried yr achos.
  5. Mae’n bosibl y bydd gan Gyrff Proffesiynol eu gofynion eu hunain ar gyfer Panel Ffurfiol ac yn yr achos hwn gellir amrywio’r aelodaeth uchod i fodloni’r gofynion hynny.
  6. Gall y panel geisio cefnogaeth gan gynghorwyr allanol eraill neu gynrychiolydd allanol fel y bo’n briodol.
  7. Gall union fformat y Panel Ffurfiol amrywio yn ôl amgylchiadau’r achos. Hysbysir pob parti am fformat y cyfarfod. Mewn achosion lle mae’r panel yn cwrdd yn bersonol, hysbysir pob parti fel arfer heb fod yn llai na deng niwrnod gwaith clir cyn y cyfarfod o’r panel. Yn dibynnu ar y Polisi a’i weithdrefnau cysylltiedig, gall fod yn ofynnol neu ddim yn ofynnol i’r myfyriwr(wyr) fod yn bresennol.
  8. Bydd holl benderfyniadau’r panel yn benderfyniadau drwy fwyafrif. Mewn achosion lle nad oes mwyafrif, y cadeirydd fydd â’r bleidlais dyngedfennol.

* 1. Gall paneli ffurfiol sy’n gysylltiedig â rhai gweithdrefnau gwrdd fel arfer yn electronig.
  2. Gellir cynnal cyfarfodydd yn ddwyieithog. Gall pob parti ofyn am hyn.
  3. Caiff pob parti eu hysbysu’n ffurfiol yn ysgrifenedig am ganlyniad yr achos ymhen pum niwrnod gwaith clir i ddyddiad y Panel Ffurfiol.

1. Ystyriaethau Arbennig ar gyfer Paneli Ffurfiol sy’n cwrdd â myfyriwr.
   1. Fel arfer bydd fformat Panel Ffurfiol y gwahoddir myfyrwyr iddo ar un o dair ffurf:
      1. Ffurf A yw’r fersiwn safonol mewn achosion lle nad oes myfyriwr wedi cyflwyno honiad, neu mae’r achos wedi’i gyflwyno gan y Brifysgol;
      2. Ffurf B yw’r fersiwn safonol mewn achosion lle mae myfyriwr wedi cyflwyno honiad ac mae myfyriwr yn destun honiad;
      3. Defnyddir ffurf C pan benderfynir nad yw'n briodol i'r myfyriwr sy’n destun honiad a’r myfyriwr sydd wedi cyflwyno honiad fod yn yr un ystafell drwy gydol cyfarfod y panel Ffurfiol.

* 1. Er y gall tystion fod yn rhan o rai prosesau, disgwylir fel arfer yr ymgynghorir â’r holl dystion yn rhan o’r broses ymchwilio, fel y'i nodir yn y polisi perthnasol, fel bod yr holl dystiolaeth ar gael yn y cyfarfod o’r Panel Ffurfiol i’r panel ystyried yr achos yn fanwl. Gellir gwahodd tystion allweddol, a phan fo tystion yn cymryd rhan, hysbysir pob parti am enwau'r tystion a fydd yn bresennol cyn y cyfarfod o’r panel. Gofynnir i’r holl bartïon a ydynt yn bwriadu galw tystion i’r cyfarfod o’r panel.
  2. Fel arfer, ni fydd disgwyl i unrhyw gynrychiolydd a ddaw’n gwmni gyfrannu at y drafodaeth.

**Fersiwn A**

* Rhaid i aelodau’r Panel Ffurfiol gwrdd ar wahân i ystyried tystiolaeth a materion proses;
* Bydd y myfyriwr ac unrhyw berson a ddaw’n gwmni yn ymuno â’r cyfarfod;
* Bydd y Swyddog Achosion yn ymuno â’r cyfarfod ac yn amlinellu’r achos a chanfyddiadau’r ymchwiliad;
* Bydd y Panel Ffurfiol yn holi’r Swyddog Achosion;
* Gofynnir i’r myfyriwr wneud datganiad mewn ymateb i’r achos;
* Bydd y Panel Ffurfiol yn holi’r myfyriwr;
* Gofynnir i unrhyw dystion wneud datganiad mewn cysylltiad â’r achos;
* Bydd y Panel Ffurfiol yn holi’r tyst(ion);
* Bydd y tyst(ion) yn gadael y cyfarfod;
* Gofynnir i’r Swyddog Achosion wneud datganiad terfynol;
* Bydd y Panel Ffurfiol yn clywed datganiad terfynol gan y myfyriwr;
* Gofynnir i’r myfyriwr (ac unrhyw berson a ddaw’n gwmni) a’r Swyddog Achosion adael er mwyn caniatáu i’r Panel Ffurfiol ystyried ei benderfyniad;
* Gwahoddir y myfyriwr (ac unrhyw berson a ddaw’n gwmni) a’r Swyddog Achosion ddychwelyd i’r cyfarfod i gael eu hysbysu ar lafar am benderfyniad y Panel Ffurfiol. Bydd y myfyriwr yn gallu gwneud sylw ychwanegol ynghylch y gosb os canfyddir bod camymddwyn wedi digwydd;

**Fersiwn B**

* Bydd aelodau’r Panel Ffurfiol yn cwrdd ar wahân i ystyried y dystiolaeth a materion proses;
* Bydd y myfyriwr sy’n destun honiad ac unrhyw berson a ddaw’n gwmni, y myfyriwr sydd wedi cyflwyno honiad ac unrhyw berson a ddaw’n gwmni, a’r Swyddog Achosion yn ymuno â’r cyfarfod;
* Bydd y Swyddog Achosion yn amlinellu’r achos a chanfyddiadau’r ymchwiliad;
* Bydd y Panel Ffurfiol yn holi’r Swyddog Achosion;
* Gofynnir i’r myfyriwr sy’n destun honiad wneud datganiad mewn ymateb i’r drosedd honedig;
* Bydd y Panel Ffurfiol yn holi’r myfyriwr sy’n destun honiad;
* Gofynnir i’r myfyriwr sydd wedi cyflwyno honiad wneud datganiad mewn perthynas â’r drosedd honedig;
* Bydd y Panel Ffurfiol yn holi’r myfyriwr sydd wedi cyflwyno honiad;
* Bydd unrhyw dystion yn ymuno â’r cyfarfod;
* Gofynnir i unrhyw dystion wneud datganiad mewn cysylltiad â’r drosedd honedig;
* Bydd y Panel Ffurfiol yn holi’r tyst(ion);
* Bydd y tyst(ion) yn gadael y cyfarfod;
* Gofynnir i’r Swyddog Achosion wneud datganiad terfynol;
* Bydd y Panel Ffurfiol yn clywed datganiad terfynol gan y myfyriwr sydd wedi cyflwyno honiad;
* Bydd y Panel Ffurfiol yn clywed datganiad terfynol gan y myfyriwr sy’n destun honiad;
* Gofynnir i’r myfyriwr sy’n destun honiad (ac unrhyw berson a ddaw’n gwmni), y myfyriwr sydd wedi cyflwyno honiad (ac unrhyw berson a ddaw’n gwmni), a’r Swyddog Achosion adael er mwyn caniatáu i’r Panel Ffurfiol ystyried ei benderfyniad;
* Gofynnir i’r myfyriwr sy’n destun honiad (ac unrhyw berson a ddaw’n gwmni) ddychwelyd i’r cyfarfod i gael eu hysbysu ar lafar am benderfyniad y Panel Ffurfiol;
* Bydd y myfyriwr sy’n destun honiad yn gallu gwneud sylw ychwanegol ynghylch y gosb os canfyddir bod camymddwyn wedi digwydd;
* Gofynnir i’r myfyriwr sydd wedi cyflwyno honiad (ac unrhyw berson a ddaw’n gwmni) ddychwelyd i’r cyfarfod i gael eu hysbysu ar lafar am unrhyw benderfyniad gan y Panel Ffurfiol fel y bo’n briodol.
* Bydd y myfyriwr sydd wedi cyflwyno honiad yn gallu gwneud sylw ychwanegol ynghylch y penderfyniad.

**Fersiwn C**

* Bydd aelodau’r Panel Ffurfiol yn cwrdd ar wahân i ystyried y dystiolaeth a materion proses;
* Bydd y myfyriwr sy’n destun honiad ac unrhyw berson a ddaw’n gwmni, a’r person a ddaw’n gwmni i’r myfyriwr sydd wedi cyflwyno honiad, a’r Swyddog Achosion yn ymuno â’r cyfarfod;
* Bydd y Swyddog Achosion yn amlinellu’r achos;
* Bydd y Panel Ffurfiol yn holi’r Swyddog Achosion;
* Gofynnir i’r myfyriwr sy’n destun honiad wneud datganiad mewn ymateb i’r drosedd honedig;
* Bydd y Panel Ffurfiol yn holi’r myfyriwr sy’n destun honiad;
* Bydd y myfyriwr sy’n destun honiad yn gadael y cyfarfod ond bydd y person a ddaw’n gwmni’n aros yn y cyfarfod;
* Bydd y myfyriwr sydd wedi cyflwyno honiad yn ymuno â’r cyfarfod;
* Gofynnir i’r myfyriwr sydd wedi cyflwyno honiad wneud datganiad mewn cysylltiad â’r drosedd honedig;
* Bydd y Panel Ffurfiol yn holi’r myfyriwr sydd wedi cyflwyno honiad;
* Bydd y Panel Ffurfiol yn clywed datganiad terfynol gan y myfyriwr sydd wedi cyflwyno honiad.
* Bydd y myfyriwr sydd wedi cyflwyno honiad yn gadael y cyfarfod a bydd y myfyriwr sy’n destun honiad yn dod yn ôl i’r cyfarfod;
* Bydd unrhyw dystion yn ymuno â’r cyfarfod;
* Gofynnir i unrhyw dystion wneud datganiad mewn cysylltiad â’r drosedd honedig;
* Bydd y Panel Ffurfiol yn holi’r tyst(ion);
* Bydd y tyst(ion) yn gadael y cyfarfod;
* Gofynnir i’r Swyddog Achosion wneud datganiad terfynol;
* Bydd y Panel Ffurfiol yn clywed datganiad terfynol gan y myfyriwr sy’n destun honiad;
* Gofynnir i’r myfyriwr sy’n destun honiad (ac unrhyw berson a ddaw’n gwmni), y person a ddaw’n gwmni i’r myfyriwr sydd wedi cyflwyno honiad, a’r Swyddog Achosion adael er mwyn caniatáu i’r Panel Ffurfiol ystyried ei benderfyniad;
* Gofynnir i’r myfyriwr sy’n destun honiad (ac unrhyw berson a ddaw’n gwmni) ddychwelyd i’r cyfarfod i gael ei hysbysu ar lafar am benderfyniad y Panel Disgyblu;
* Bydd y myfyriwr sy’n destun honiad yn gallu gwneud sylw ychwanegol ynghylch y gosb os canfyddir bod camymddwyn wedi digwydd;
* Bydd y myfyriwr sy’n destun honiad (ac unrhyw berson a ddaw’n gwmni) yn gadael y cyfarfod;
* Gofynnir i’r myfyriwr sydd wedi cyflwyno honiad (ac unrhyw berson a ddaw’n gwmni) ddychwelyd i’r cyfarfod i gael ei hysbysu ar lafar am unrhyw rai o benderfyniadau’r Panel Ffurfiol fel y bo’n briodol.
* Bydd y myfyriwr sydd wedi cyflwyno honiad yn gallu gwneud sylw ychwanegol ynghylch y penderfyniad.